"ঋগ্বেদ", "বিষ্ণুপুরাণ" ও "ভাগবত পুরাণ" – এই তিন হিন্দু ধর্মগ্রন্থে ঋষভনাথের উল্লেখ পাওয়া যায়।

বৌদ্ধ সাহিত্যেও ঋষভনাথের উল্লেখ পাওয়া যায়। ঋষভনাথ ছাড়াও তীর্থঙ্কর পদ্মপ্রভ, চন্দ্রপ্রভ, পুষ্পদন্ত, বিমলনাথ, ধর্মনাথ ও নেমিনাথের উল্লেখ বৌদ্ধ ধর্মগ্রন্থগুলিতে পাওয়া যায়। "ধর্মোত্তরপ্রদীপ" নামে একটি বৌদ্ধ ধর্মগ্রন্থে ঋষভনাথকে ‘অপ্ত’ (তীর্থঙ্কর) বলে উল্লেখ করা হয়েছে।

খ্রিস্টীয় ৯ম শতাব্দীতে রচিত সংস্কৃত কাব্য "আদিপুরাণ" এবং খ্রিস্টীয় ১০ম শতাব্দীতে আদিকবি পম্পা (৯৪১ খ্রিষ্টাব্দ) কর্তৃক ষোলোটি সর্গে গদ্য-পদ্য মিশ্রিত চম্পু আকারে লিখিত উক্ত কাব্যের কন্নড় টীকায় ঋষভনাথ ও তার দুই পুত্রের দশটি জীবনের বর্ণনা পাওয়া যায়। ঋষভনাথের জীবনের বিস্তারিত বিবরণ পাওয়া যায় জিনসেনের "মহাপুরাণ", পণ্ডিত হেমচন্দ্রের "ত্রিষষ্টিশকলপুরুষচরিত্র", জৈন তীর্থঙ্করদের জীবনী সম্বলিত গ্রন্থ "কল্পসূত্র" ও "জম্বুদ্বীপপ্রজ্ঞপ্তি" গ্রন্থে।

আচার্য মনতুঙ্গ রচিত ভক্তামর স্তোত্র হল সেই সব প্রধান প্রার্থনাগুলির অন্যতম, যেগুলিতে ঋষভনাথের উল্লেখ পাওয়া যায়।

জন্ম
অক্ষয় তৃতীয়া
জৈনধর্ম প্রতিষ্ঠা
সাহিত্যে